Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14665

c) egy több-pontos hálózat esetén az állomás-csoportok a közleményt tovább tudják küldeni, vagy helyben kézbesíteni tudják. 4.4.9 Távgépíró-üzemeltetési eljárások - általános rész 4.4.9.1 Sor-vége funkciók 4.4.9.1.1 A nyomtatott példány egy sora összesen legfeljebb 69 karaktert és/vagy szóközt tartalmazhat. 4.4.9.1.2 A közlemény szövegének minden nyomtatott sora után egy "KOCSI-VISSZA" [<] és egy SOREMELÉS [ ≡] jelet kell továbbítani. 4.4.9.2 Az adások időtartama. Szimplex vonalak esetében az egy közleményként leadott közleménysorozatok adásideje nem lehet hosszabb kb. öt percnél. A helyesen vett összes közleményt azonnal továbbítani, vagy kézbesíteni kell, anélkül, hogy megvárnák a sorozat végét. 4.4.9.3 Csatorna-ellenőrző adások. A 4.4.9.3.3 és a 4.4.9.3.5 pontban leírtak kivételével, a távgépíró vonalakon rendszeres időközönként az alábbi jelsorozatot kell elküldeni: 1) fejrész (lásd 4.4.2.1.1 pontot); 2) kijelölési funkció [<≡]; 3) a CH eljárás-jelzés; 4) kijelölési funkció [<≡]; 5) a "közlemény vége" jel [NNNN]; 6) a közlemény-elválasztó jel [↓↓↓↓↓↓↓↓↓↓↓↓] (ha szükséges). A vevő állomásnak ekkor ellenőriznie kell ennek a vett adásnak a közlemény-azonosítóját, hogy meggyőződjön arról, hogy annak sorszáma vajon illeszkedik-e az adott bejövő csatornán vett többi közlemény közé. Megjegyzés.- Ennek az eljárásnak az alkalmazása bizonyos mértékig biztosítani tudja, hogy a csatornán a közlemény-sorszámok folytonossága fennmaradjon. 2007/70/II. szám 4.4.9.3.1 Ajánlás.- Ha egy vonalon éppen nincs forgalom, akkor a 4.4.9.3 pontban leírt ellenőrző közleményt adják le lehetőleg minden óra (H) + 00; H + 20, H + 40 perckor. 4.4.9.3.2 Ha az időszakonként ismétlődő csatorna-ellenőrző adás nem érkezik meg az adott csatorna számára előírt időponthoz képest egy kölcsönösen egyeztetett megengedhető időintervallumon belül, akkor szolgálati közleményt kell küldeni annak az állomásnak, amelytől az ellenőrző adást várták. Ennek a szolgálati közleménynek a szövege a következőkből kell, hogy álljon: 1) az SVC rövidítés; 2) az MIS eljárás-jelzés; 3) a CH eljárás-jelzés; 4) az idő, amikorra az adást várták (választható); 5) az LR eljárás-jelzés; 6) az utolsó vett közlemény azonosítója; 7) a szöveg-vége jel. Megjegyzés: A következő példa a fenti eljárás alkalmazását mutatja be: SVC→MIS→CH→[↑1220↓→]LR→ABC↑123↓<≡ 4.4.9.3.3 Ha a távgépíró csatorna vezérelt hálózati protokol-rendszer segítségével üzemel, és ha az illetékes Hatóságok között erről kötött megállapodást követik, akkor a 4.4.9.3 pontban leírt adást nem kell elvégezni. 4.4.9.3.4 Csatorna-ellenőrző adások és az állomás rádió-azonosító. Annak érdekében, hogy teljesítsék az ITU előírását, amely alapján az állomás rádió-azonosító jelét rendszeres időközönként le kell adni, azok az AFTN állomások, melyek rádió-távgépíró csatornákon dolgoznak, összevonhatják az állomás rádió-azonosító jelének leadását a 4.4.9.3 pontban leírt csatorna-ellenőrző adással. Ebben az esetben a kombinált adást az alábbik szerint kell leadni: 1) fejrész (lásd a 4.4.2.1.1 pontot); 2) kijelölési funkció [<≡]; 3) a CH eljárás-jelzés; 4) kijelölési funkció [<≡]; 5) a DE eljárás-jelzés, egy SZÓKÖZ [→], majd a kiosztott ITU rádió-hívójel; 6) kijelölési funkció [<≡]; 7) közlemény-vége jel [NNNN]; 8) közlemény-elválasztó jel [↓↓↓↓↓↓↓↓↓↓↓↓] (ha szükséges). Megjegyzés.- Ennek a formátumnak az alkalmazása teszi lehetővé azt, hogy ezt a speciális adást a teljesen automatikus kapcsoló-központok a felügyelő személyzet beavatkozása nélkül képesek kezelni. 4.4.9.3.4.1 Ajánlás.- Ha több-csatornás rádió-távgépíró vonalakat használnak (pl. MET és AFTN), az állomás rádió-hívójelét lehetőleg csak a vonal egyik csatornáján adják le. Lehetőség szerint azt a csatornát válasszák, amelyik erre a célra a legmegfelelőbb, oly módon, hogy a leadott azonosító adás az adott csatornán használt formátumnak megfelelő legyen. Amikor AFTN csatornát választanak, akkor az azonosító adást ajánlott a csatorna-ellenőrző adással összevonni. 4.4.9.3.5 Amikor a távgépíró vonalon Automatikus Hiba-javító /Automatic Error Correction (ARQ)/ berendezés működik, és ha az illetékes Hatóságok erről kötött megállapodását követik, akkor a 4.4.9.3 pontban leírt adást nem kell leadni. Azonban, azoknak az állomásoknak be kell tartaniuk a 4.4.9.3.4 pont előírásait, melyek olyan rádió-távgépíró csatornákat használnak az AFTN-en, melyekhez szükség van az állomás rádió-azonosító jelére. Megjegyzés. - A fentieket nem szabad úgy értelmezni, mintha az ICAO előírná az automatikus 2007/70/II. szám hibajavító (ARQ) berendezések üzembe állítását a nemzetközi légiforgalmi állandóhelyű vonalakon. 4.4.10 A távgépíró (telex) adások szokásos eljárásai 4.4.10.1 A közleményeket a továbbküldésre vonatkozó, előre meghatározott felelősség szerint kell továbbítani, ahogy abban a közvetlen összeköttetésben lévő állomások üzemeltetéséért felelős Hatóságok kölcsönösen megegyeztek (lásd a 4.4.1.3 és a 4.4.1.5.2.3 pontokat is). 4.4.10.1.1 A 4.4.10.1 pontban említett felelősséggel kapcsolatos megállapodásokból következően, az AFTN minden állomásának alkalmaznia kell egy Közlemény-továbbítási Útvonal-Listából (Routing List) álló Közlemény-továbbítási Útvonal Jegyzéket (Routing Directory), melytől a 4.4.10.1.1.1 pont előírásai szerint nem térhet el. 4.4.10.1.1.1 Ha egy bejövő közlemény a fejrész után következő sorokban csak azonos helység jelöléseket tartalmaz, akkor a vevő állomásnak magára vállalnia a közlemény tovább-küldésének felelősségét. Ha lehetséges, a közlemény ilyen tovább-küldését a célállomására a szokásos kimenő vonalon kell végrehajtani; ha ez a vonal nem alkalmazható, akkor megfelelő alternatív kimenő vonalat kell használni. Ha ezen eszközök közül egyik sem működik, akkor a közleményt nem lehet visszaküldeni azon a vonalon, amelyen kapták, csak ha előtte egy szolgálati közleményben (lásd a 4.4.1.1.9 pontot) értesítik erről a megelőző adást lebonyolító állomást. 4.4.10.1.1.2 Ajánlás. - Amennyiben az AFTN közlemény feladója nem képes a szolgálati közleményeket kezelni, lehetőség szerint egyezzen meg a vele összeköttetésben lévő AFTN központtal, hogy milyen módszerrel kezeljék az egymás közötti szolgálati közleményeket. Megjegyzés.- A 4.4.4.4.2 és a 4.4.4.4.2.1 pontban egy, a szolgálati címzés szabadon választható adatmezőben történő meghatározására szolgáló módszer található. 4.4.10.1.2 Az adás formája - távgépíró üzem. Minden adásnak az alábbi sorrendben kell felépülnie (lásd a 4-2. ábrát). 4.4.10.1.2.1 Kezdő impulzus. Ha a vevő állomás időkapcsolóval felszerelt berendezést használ, amely leállítja a távgépíró készülék motorját, amikor a csatornán nincs forgalom, akkor egy 20-30 milliszekundumos SZÜNET /SPACING/ IMPULZUST kell küldeni, ha a csatornán már legalább 30 másodpercig nem volt adás, majd ezután legalább 1,5 másodperc szünetet kell hagyni a fejrész leadásának megkezdése előtt.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes